Wolfgang Steiert

Wolfgang Steiert (19. huhtikuuta 1963 Hinterzarten – 12. joulukuuta 2024) oli saksalainen mäkihyppyvalmentaja ja mäkihyppääjä. 

Omalla aktiiviurallaan Steiert osallistui 36 maailmancupin osakilpailuun parhaana sijoituksenaan kahdeksas sija tammikuussa 1986 Keski-Euroopan mäkiviikolla Innsbruckin kilpailussa.

Valmentajaurallaan Steiert toimi aluksi Saksan B-maajoukkueen ruorissa 1991 ja vuodesta 1993 lähtien Saksan A-maajoukkueessa Reinhard Hessin kakkosvalmentajana vuoteen 2003 ja sen jälkeen päävalmentajana vuoteen 2004 asti. Vuosina 2004–2010 hän toimi Venäjän maajoukkueen päävalmentajana. 

Lähteet

Esittely Skiclub-Hinterzartenin sivuilla 

Viitteet

Luokka:Saksalaiset mäkihyppääjät
Luokka:Saksalaiset mäkihyppyvalmentajat
Luokka:Vuonna 1963 syntyneet
Luokka:Vuonna 2024 kuolleet